

**Χρυσός και ο Κεσίδης - Συγχαρητήρια από ΚΟΑ**

Το τρίτο μετάλλιο πανηγυρίζει η Κύπρος στο Ευρωπαϊκό Πρωτάθλημα Στίβου U18 που διεξάγεται στο Ισραήλ. Ο Ιωσήφ Κεσίδης, κορυφαίος φέτος στον κόσμο στην κατηγορία κάτω των 18, κατέκτησε το χρυσό μετάλλιο στη σφυροβολία Ανδρών με βολή στα 78.92μ., μία μέρα μετά τα δύο μετάλλια στη σφυροβολία Γυναικών από Βαλεντίνα Σάββα (χρυσό) και Αιμιλία Κολοκοτρώνη (χάλκινο)!

Ο Κυπριακός Οργανισμός Αθλητισμού συγχαίρει τον αθλητή μας, τον προπονητή του και την ΚΟΕΑΣ για τη νέα μεγάλη του διάκριση και του εύχεται να συνεχίσει με τον ίδιο ζήλο. Ο ΚΟΑ στηρίζει έμπρακτα τους αθλητές μας και βρίσκεται σταθερά στο πλευρό τους σε ό,τι χρειαστούν.